DRU, 22. maj, 2 uri

OGLEJ SI SPODNJE POSNETKE IN PREPIŠI (SKOPIRAJ IN ZALEPI) SPODNJO SNOV V ZVEZEK. Povezave do posnetkov:

Stari vek - Emona

[https://www.radovednih-pet.si/vsebine/rp5-dru-sdz-osn/#](https://www.radovednih-pet.si/vsebine/rp5-dru-sdz-osn/)

Konec Novega veka – I. svetovna vojna

[https://www.radovednih-pet.si/vsebine/rp5-dru-sdz-osn/#](https://www.radovednih-pet.si/vsebine/rp5-dru-sdz-osn/)

NOVI VEK

Kako so živeli?

Evropejci so odkrili neznane kontinente sveta (Amerika, Avstralija …) in si prilastili ozemlja. S seboj so prinesli nalezljive bolezni. Prebivalce so zatirali in jih izkoriščali za delo na poljih, v rudnikih … Nastala je nova gospodarske dejavnost: **industrija.** Tam so moški, ženske in otroci delali več kot 10 ur na dan. To je čas številnih izumov: elektrika, nafta, termometer, mikroskop, parni stroj, avtomobil, tekoči trak, plastika ..

Prva knjiga v slovenščini

Leta 1550 je Primož Trubar izdal prvo slovensko tiskano knjigo: **Katekizem** (poučuje o krščanski veri) s prilogo **Abecednik** (bralce uči abecede in številk, saj je želel povečati pismenost Slovencev).

Slovenske zgodovinske dežele

Slovenci so živeli na **Štajerskem, Kranjskem, Koroškem, Goriškem, v Istri** (z večjim mestom **Trst**). Te dežele so bile del večjih držav: nemškega cesarstva, avstrijskega cesarstva, Avstro-Ogrske in Beneške republike. Slovenci so si vse bolj želeli svojo državo **Zedinjeno Slovenijo**.

Slava vojvodine Kranjske

Janez Vajkard Valvasor je v knjigi Slava vojvodine Kranjske (izdal leta 1689) na več kot 3500 straneh opisal življenje ljudi, zgodovino in naravo na takratnem Kranjskem.

Prva svetovna vojna

Ob izbruhu I. svetovne vojne je večina Slovencev živela v Avstro-Ogrski. Zanjo so se borili na vzhodu proti Rusiji in na zahodu (ob reki Soči) proti Italiji. Na soškem bojišču so boji potekali v visokogorju Alp in Krasa. Avstro-Ogrska je po štirih letih bojev vojno izgubila in razpadla. S tem se konča NOVI VEK.